มา Central Westgate แล้วเกิดอยากกินแนวไก่ทอด จริงๆที่นี่มีร้านไก่หลายร้าน ทั้ง Bonchon, Kyochon, Kimkun แต่อยากกิน Burger ด้วยเลยมาที่ Texas Chicken นี่ซะเลย

Burger โปรดของร้านนี้คือ Mexicana Burger ก็ไม่พลาดที่จะสั่ง ต่อด้วยไก่ทอด 3 ชิ้นเลือกแบบเผ็ด สะโพกล้วน สั่งเป็น set มาพร้อมน้ำและบิสกิต เพิ่ม Coleslaw อันเล็กก็อีกแค่ 10 บาท ส่วนอีก set สั่งเป็นไก่เทริยากิ set มาพร้อมน้ำกับเพิ่มอีก 10 บาทเอามันบดด้วย 

รสชาติ: 
- Mexicana Burger รสชาติจะออกเผ็ดนิดๆ ไก่ทอดกรอบ ด้านในมี Tortilla Chip กัดแล้วออกกรอบๆหน่อย อร่อยมากกกกก
- ไก่ทอด Spicy เนื้อนุ่ม หนังกรอบ หมักได้เข้าเนื้อ ขอเป็นสะโพกมาทั้ง 3 ชิ้นเลย เนื้อนุ่มรสชาติก็อร่อยกว่าคู่แข่งชัดเจน 
- ข้าวไก่เทริยากิ อันนี้กินแล้วได้อารมณ์คล้ายๆกินข้าวไก่คาราเกะของเชสเตอร์ เพราะน้ำซอสคล้ายกันมาก เสียแต่ว่าทางร้านราดซอสมาเยอะไปหน่อยทำให้หวานเกิน
- French Fries ทอดมาได้ดี เนื้อฟรายส์จะออกแน่นๆกว่าของ Mc อร่อยกว่า KFC หลายขุม เวลากินรู้สึกอร่อยใกลเคียงกับ Mc แต่เหมือนอมน้ำมันน้อยกว่า
- Coleslaw & มันบด สองอย่างนี้เฉยๆ KFC อร่อยกว่า
- บิสกิต อันนี้ไม่ต้องพูดถึงชอบมากกกกกก เรากินเป็นของหวานเลย เพราะตัวบิสกิตจะออกหวานๆหน่อย  
- ไอศกรีม อันนี้ได้แถมมา กินของคาวเสร็จแล้วค่อยเอาบิลไปรับมาทีหลัง ตัวโคนก็ไม่ค่อยกรอบเท่าไหร่ แต่ตัวเนื้อไอศกรีมอร่อยเลย ให้เป็นรอง Mc นิดเดียว

มื้อนี้จ่ายไปสามร้อยกว่าบาท คุ้มมาก น้ำเติมได้ไม่จำกัด เป็นอีกเรื่องที่ชอบมากๆเพราะเรากินน้ำเก่ง อยากให้เปิดสาขาเพิ่มอีกเยอะๆจังเลยยยย